สวัสดีครับพอดีผมอยากทราบว่าผมมีแผลแบบนี้บนองคชาต ผมอยากทราบว่าผมเป็นอะไรหรอครับ ตอนแรกแผลบนหนังหุ้มของผมเป็นแผลคลายตุ่ม สีขาวๆ เจ็บและแสบมากๆครับ และเมื่อเช้าเพิ่งกลายเป็นแผลเปิดครับเจ็บแสบเหมือนกัน ส่วนบนปลายองคชาตของผมก็มีตุ่มตามภาพเลยครับ เจ็บแสบเวลาปัสสาวะเหมือนกัน แต่จะไม่ค่อยแสบเวลาปัสสาวะไปหลายๆรอบหรือตอนดื่มน้ำเยอะๆ ครับ ผมไม่ได้มีเพศสัมพันธ์นะครับ มีแค่แผลตรงหนังหุ้มที่เกิดจากการคันหรือเกาก่อนหน้านั้นครับ
สวัสดีค่ะ การมีแผลเป็นตุ่มๆสีขาว เจ็บและแสบตรงหนังหุ้มปลายอวัยวะพศชายดังกล่าวมาและรูปแนบนั้น อาจจะเกิดจาก การติดเชื้อเริม ซึ่งมักมีตุ่มน้ำนำมาก่อน ก่อนจะแตกออกแล้วกลายเป็นมีอาการแสบ อาจมีอาการเป็นๆหายๆมาก่อนหน้านี้ได้ สาเหตุอื่นๆเช่น แผลจากการถลอกเสียดสี แผลของการติดเชื้อโรคติดต่อทางเพศสัมพันธ์อื่นๆนอกเหนือจากเริม เช่น แผลริมอ่อน แผลซิฟิลิซ หูดหงอนไก่ หรืออาจจะเป็นการติดเชื้อราที่อวัยวะเพศ เป็นการอักเสบหรือระคายเคืองจากการสัมผัสสารที่ก่อให้เกิดการระคายเคืองต่างๆถ้ามีอาการแสบ ปัสสาวะก็แสบด้วย ควรไปพบแพทย์เพื่อตรวจร่างกายจริง และอาจขูดนำสารคัดหลั่งหรือหนองถ้ามีตรงบริเวณดังกล่าวไปตรวจหาเชื้อเพิ่มเติมว่าเป็นเชื้อไวรัสเริมจริงหรือไม่ หรือเป็นแผลจากการติดเชื้อแบคทีเรียในเบื้องต้น ควรจะงดการมีเพศสัมพันธ์ไปก่อน เพื่อให้แผลไม่ถลอกมากขึ้น และลดโอกาสการแพร่เชื้อไปให้ผู้อื่น ใช้น้ำเปล่าสะอาดล้างเบาๆ ไม่ไปแกะเกาบริเวณที่เป็น